Държавен вестник, бр. 6, 2026 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  6
 
 
като авария, внезапно спиране, нарушение на захранването или повреда по пътната 
инфраструктура, той следва установените инструкции за безопасно спиране, евакуация и 
уведомяване на компетентните звена. 
Работата се извършва в условия на динамична градска среда, като включва движение по 
разписание, спазване на времеви интервали и постоянно внимание към околната пътна и 
транспортна обстановка. Специалистът носи отговорност за безопасността на пътниците, 
безаварийната работа на техниката и коректното изпълнение на графика. Работното време 
обичайно е на смени и включва ранни сутрешни или късни вечерни часове, включително в 
почивни и празнични дни. 
Изискванията за упражняване на професията включват придобита трета степен на 
професионална квалификация, преминато обучение по безопасност на движението, медицинска 
годност за работа в условия на натоварване и стрес, а също така отговорност, внимание към 
детайла, способност за самоконтрол и бърза реакция в критични ситуации. Работата изисква 
умения за комуникация, прецизност в изпълнение на инструкции и висока степен на лична 
отговорност за безопасността на хора и техника в реална транспортна среда. 
 Лицето, придобило трета степен на професионална квалификация по професията 
„Електрически релсови превозни средства за градски транспорт“, може да е обучавано за 
придобиване на правоспособност за управление на МПС от категория В и при възможност за 
категория Т по реда на Наредба № 37 от 2002 г. за условията и реда за обучение на кандидатите 
за придобиване на правоспособност за управление на моторно превозно средство и условията и 
реда за издаване на разрешение за тяхното обучение, издадена от министъра на транспорта и 
съобщенията (обн., ДВ, бр. 82 от 27.08.2002 г). 
За упражняващия професията „Електрически релсови превозни средства за градски 
транспорт“ с придобита трета степен на професионална квалификация в зависимост от 
заеманата длъжност се изисква придобиване на следните удостоверения и/или свидетелства за 
правоспособност: 
 Удостоверение за правоспособност при условията на Наредба № 56 от 2003 г. за 
изискванията, условията и реда за обучение на кандидатите за придобиване или признаване на 
правоспособност за длъжностите от железопътния транспорт и реда за провеждане на изпитите 
на лицата от персонала, отговорен за безопасността на превозите, издадена от министъра на 
транспорта и съобщенията (ДВ, бр. 20 от 2003 г.). 
 Съгласно нормативните изисквания правоспособността е задължителна за длъжности, 
свързани с управление на електрически релсови превозни средства, и се издава след успешно 
завършен курс, положен изпит и удостоверена годност по отношение на здравословното 
състояние и психо-физиологичните характеристики на кандидата. 
 За заемане на длъжности, изискващи работа по електроинсталации под напрежение, се 
изисква придобиване на квалификационна група по електробезопасност съгласно Правилник за 
безопасност и здраве при работа в електрически уредби на електрически и топлофикационни 
централи и по електрически мрежи и Наредба № 13 от 30.12.2005 г. за осигуряване на 
здравословни и безопасни условия на труд в железопътния транспорт. 
 В зависимост от спецификата на техническите дейности, извършвани от водача, могат да 
се изискват и допълнителни удостоверения, отнасящи се до работа с електрически съоръжения 
или участие в оперативна дейност в железопътната или градската транспортна инфраструктура, 
издавани от съответните контролни или лицензиращи органи. 
 
3. Единици резултати от ученето (ЕРУ) за придобиване на всяка от степените на 
професионална квалификация по професията 
 
Степен на 
Ниво 
Номер на ЕРУ и вид професионална подготовка (ПП)